Gregory Baum

Gregory Baum (født 20. juni 1923 i Berlin i Tyskland, død 18. oktober 2017 i Montreal i Canada) var en tysk-kanadisk katolsk teolog.


== Liv og virke ==


=== Bakgrunn ===
Baum kom fra en tysk kristen jødisk familie. Faren var protestant og moren var jødisk; i 1939 emigrerte familien først til England og året etter til Canada. I 1946 konverterte Baum til katolisismen og i 1947 inntrådte han i augustinerordenen. Ordenen gav ham klosternavnet Gregory.


=== Augustinerprest ===
I 1954 ble han presteviet. Etter annen verdenskrig studerte han katolsk teologi, matematikk og fysikk ved McMaster University, ved Ohio State University ved Universitetet i Fribourg i Sveits. Han tok doktorgrad i 1956 med avhandlingen Christliche Einheit in päpstlichen Dokumenten des 20. Jahrhunderts.


=== Teologisk virke ===
Fra 1959 underviste han i katolsk teologi ved Saint Michael's College tilknyttet University of Toronto og fra 1986 ved McGill University i Montreal. I 1999 ble han emeritert.
I 1960 ble han, etter et initiativ fra kardinal Bea, utnevnt til konsilsperitus (ekspert) og kunne således ta det som teologisk rådgiver ved annet vatikankonsil. Han tilhørte Underkommisjonen for den jødiske emnekrets i Det pavelige enhetssekreteriat, og var således medvirkende til forberedelsen av konsilserklæringen Nostra Aetate.
Fra 1962 til 2004 var han medutgiver av tidsskriftet The Ecumenist.
Mot slutten av 1960-årene gikk han på New School for Social Theory i New York City for å studere sosiologi. En frukt av dette var hans verk om å tilrettelegge for en dialog mellom  klassisk sosiologi (Marx, Tocqueville, Durkheim, Tönnies, Weber, og andre) og kristen teologi.I 1970 lot han seg begeistre av ideer fra den latinamerikanske frigjøringsteologi og lignende annetsteds fra. Han ble også interessert i Karl Mannheims verker og utviklet en program for ideologikritikk som han håpet ville eliminere de ideologiske elementer i religion, især slikt som måtte uttrykke forakt for andre og som tillot kristne å forbli uberørte av de som led av sosial urettferdighet og strukturell vold.I 1980- og 1990-årene fortsatte Baum sine studier i ideologikritikk ved å integrere konseptet med Frankfurtskolens tenkning om teorikritikk. Han kombinerte Frankfurtskolens konsept «den uskyldige kritikks ende» med den katolske kirkes «preferensielle opsjon for de fattige». Begge konsepter ansporet hans ytterligere beskjeftigelse med ideologikritikk.
Ettersom Baum alltid hadde vært interessert i sosialetikk, studerte han også Karl Polanyis verker, som han satte meget høyt. I 1980-årene flyttet Baum til Quebec og utviklet en interesse for den quebecske katolske tradisjon, som han betraktet som mer progressiv og kontekstuell enn dens engelsk-kanadiske og amerikanske motstykker.


=== Uttreden av ordenen, nedleggelse av presteembedet ===
I 1976 trådte han ut av augustinerordenen og nedla sitt presteembede. I 1977 giftet han seg med Shirley født Finn, en tidligere ordenssøster.I 1990 mottok han utmerkelsen offiser av Order of Canada. I 2016 ble han utmerket med et æresdoktorgrad ved det katolske teologiske fakultet ved Universitetet i Tübingen.


== Verker i utvalg ==
That They May Be One, Newman Press, 1958.
Progress and Perspective, 1962
Kerk en eenheid, voortgang en vooruitzichten, 1964
Is the New Testament anti-Semitic?: A re-examination of the New Testament, 1965
The Future of Belief Debate (ed.), Herder & Herder, 1967.
The Credibility of the Church Today, Herder & Herder, 1968.
Faith and Doctrine; a Contemporary View, 1969
Man Becoming, Herder & Herder, 1970.
The Jews, faith and ideology, 1973
Religion and Alienation, Paulist Press, 1975.
Christian theology after Auschwitz, 1977
Truth Beyond Relativity:Karl Mannheim's Sociology of Knowledge,The Marquette Lecture,Marquette University Press, 1977.
The Social Imperative, 1979
Catholics and Canadian Socialism : Political Thought in the Thirties and Forties, 1980
The Priority of Labour: Commentary on John Paul II’s `Laborem exercens,’ Paulist Press, 1982.
The Holocaust and Christian Theology, 1982
New Religious Movements, 1983
Ethics and Economics : Canada's Catholic Bishops on the Economic Crisis, 1984
The Sexual Revolution, 1984
Theology and Society, Paulist Press, 1986.
Thomas Berry and the New Cosmology, 1987
Compassion and Solidarity: The Church for Others (The 1987 CBC Massey Lectures), Anansi Press, 1988.
Sport, 1989
The Logic of Solidarity: Commentaries on Pope John Paul Ii's Encyclical on Social Concern, 1990
Compassion and Solidarity : The Church for Others, 1990
God and Capitalism: A Prophetic Critique of Market Economy, 1991
'The Church in Quebec, Novalis, 1992.
Sheed and Ward, 1994
Essays in Critical Theology, 1994
Karl Polanyi on Ethics and Economics, McGill-Queen's University Press, 1996.
The Reconciliation of People: Challenge to the Churches, 1997
The Twentieth Century: A Theological Overview, 1999
Nationalism, Religion and Ethics, McGill-Queen's University Press, 2001.
The Reconciliation of Peoples: Challenge to the Churches, 2002
Le Monothéisme : Un Dieu, trois religions, 2003
"Reclaiming Democracy: The Social Justice and the Political Economy of Gregory Baum and Kari Polanyi Levitt," edited by Marguerite Mendell, McGill-Queen's University Press, 2005.
Étonnante Église, 2006
Signs of the Times: Religious Pluralism and Economic Injustice, Novalis, 2008.
The Theology of Tariq Ramadan: A Catholic Perspective, University of Notre Dame Press, 2009.
Islam et modernité: la pensée de Tariq Ramadan, 2010
"Truth and Relevance: Catholic Theology in French Quebec since the Quiet Revolution," McGill-Queen's University Press, 2014
Truth and Relevance: Catholic Theology in French Quebec since the Quiet Revolution, 2014; traduction : Vérité et pertinence : un regard sur la théologie catholique au Québec depuis la Révolution tranquille, 2014
"Fernand Dumont: A Sociologist Turns to Theology," McGill-Queen's University Press, 2015.
"The Oil Has Not Run Dry: The Story of My Theological Pathway, McGill-Queen's University Press, 2016.


== Referanser ==


== Eksterne lenker ==
(de) Verk av og om Gregory Baum i katalogen til det tyske nasjonalbiblioteket
Mal:Der Spiegel
Adam S. Miller: An Interview with Gregory Baum “Faith, Community & Liberation” In: Journal of Philosophy and Scripture